Trobada de Nadal de l'ACPRI 2023
2023-12-16 12:00 - 15:00 (Europe/Madrid)
El dissabte 16 de desembre a les 12:00h, hem organitzat una visita a la Fira de Reis de la Gran Via de Barcelona. Un recorregut que compta amb més de 200 parades en les quals hi podrem trobar llocs dedicats a l’artesania, la roba o els articles de regal.

Després del recorregut, gaudirem d’un vermut en el barri de Sant Antoni, concretament en un local molt especial i amb un nom molt peculiar: Cal Soci.

Sona a “planazo”, oi? Ja podeu inscriure-us aquí.

Us hi esperem!

Finestres Acadèmiques – L’acadèmia oberta al món
2024-01-27 15:00 - 17:00
L’Organització Internacional de Cerimonial i Protocol, celebra una nova edició de “finestres Acadèmiques”, conferències formatives en les quals participen diferents professionals del sector del Protocol de tot el món.

En aquesta nova edició, diferents professionals ens parlaran sobre la posada de taula i les seves pautes culturals. La conferència es podrà seguir via en línia dissabte que ve 27 de gener a les 15h (hora espanyola).

Podeu accedir a la conferència fent clic aquí

Xerrada sobre la gestió de l'estrès en el sector del Protocol i les Relacions Institucionals"
2024-01-31 18:00 - 19:00
La professió d’organitzador d’esdeveniments (vegeu organitzador d’actes institucionals, etc), ha estat diagnosticada en el top 5 de les professions més estressants del món. Per això, des de l’ACPRI hem volgut organitzar una xerrada per a conèixerr les eines necessàries per a fer front a l’estrès dins de l’àmbit laboral.

Avalat pels seus més de 30 anys d’experiència, Josep M. Clopés, fundador de Executive Mediation, serà l’encarregat d’impartir la xerrada.

L’activitat se celebrarà el dimecres 31 de gener de 2024, a les 18.00 hores, via online.

Per a poder accedir a la xerrada, només heu d’inscriure-us en el formulari que us deixem a aquí Dies abans de la celebració de l’activitat, os enviarem el link per a poder accedir.

Us esperem!

XLIV Jornada de l'Observatori de Protocol i Esdeveniments
2024-02-06 19:00 - 20:00
El passat 4 d’agost es van complir 40 anys de la publicació del Reial decret d’ordenament general de precedències en el BOE. Amb la intenció de commemorar aquest fet històric, l’Observatori de Protocol i Esdeveniments ha organitzat una conferència online dimarts 6 de febrer en el qual debatre sobre el Reial decret 2099/1983.

Per a accedir a la inscripció de la conferència virtual fes clic aquí.

IV Encuentro en el Sur 2024
2024-02-15 13:00 - 2024-02-16 19:00
L’Associació de Comunicació, Relacions Públiques i Protocol de Còrdova (ACRP), organitza la quarta edició de El Encuentro en el Sur, un esdeveniment d’àmbit nacional que permet intercanviar experiències, posar-se al dia de les tendències del sector i gaudir de les ponències de molts referents de la comunicació, les relacions públiques i el protocol.

A més, per ser socis de l’ACPRI podreu gaudir d’un descompte a l’hora de realitzar la inscripció. Només haureu de presentar el vostre certificat de soci de ACPRI que podeu sol·licitar enviat un correu a soci@acpri.cat

Per més informació fes clic aquí.

Finestres Acadèmiques: "La parar de taula i les seves pautes culturals"
2024-03-09 15:00 - 17:00
L’Acadèmia Internacional de Cerimonial i Protocol (AICP), organisme especialitzat de l’Organització Internacional de Cerimonial i Protocol (OICP), celebrarà una nova convoca finestra acadèmica oberta al públic.

Durant aquesta jornada en línia, participaran diferents experts de la material de diferents llocs del món.

Per a accedir a la jornada fes clic aquí.

Premis Enderrock
2024-03-14 21:00 - 23:00
Els Premis Enderrock ja són aquí. La ciutat de Girona es prepara per a acollir la gran nit de la música catalana. La XXVI edició dels premis se celebrarà el pròxim 14 de març a l’Auditori de Girona. Enguany, la gala comptarà amb les actuacions de Figa Flawas, Llebrer Lent, Ginestà, Guillem Gisbert, Llum, La Ludwig Band, Mama Dousha, Marc Parrot, La Maria, Marala + Zoo, El Pony Pisador i Sexenni.

Ja sabeu que ser soci de l’ACPRI té els seus avantatges. Per això, si esteu interessats a assistir a la vetllada, podreu fer-ho de manera gratuïta juntament amb un acompanyant. A més, podrem gaudir d’una visita guiada abans de l’inici de l’acte, en la qual ens explicaran els detalls de l’organització de la gala des de dins. I encara hi ha més, després del lliurament de premis, podrem assistir a una festa en la qual continuarem gaudint de la música i un servei d’àpats.

La visita guiada començarà a les 19:30h i la gala a les 21h. Una vegada inscrits, us anirem enviant més informació sobre aquest tema dies abans de l’esdeveniment.

Per a assistir, només haureu d’inscriure-us en el formulari fent clic aquí. Últim dia per a apuntar-se 4 de març de 2024.

Animeu-vos socis, la música us espera!

XLV Jornada de l'Observatori Professional de Protocol i Esdeveniments
2024-06-04 19:00 - 21:00
L’Observatori Professional de Protocol i Esdeveniments ha organitzat una conferència en línia sobre el “Dia de la Comunitat Autònoma, el seu cerimonial i el protocol” on coneixerem els actes en distintes comunitats autònomes.

Per accedir a la inscripció de la sessió virtual fes clic aquí.

Jornada Formativa de Governs Locals a Mataró
2024-06-05 10:30 - 15:00
El dimecres 5 de juny de 2024 tindrà lloc la Jornada Formativa de Governs Locals de l’ACPRI a Mataró.

Aquí us deixem el programa de la jornada:

10.30 h Visita de l’edifici del l’Ajuntament de Mataró (La Riera, 48).

Benvinguda a càrrec de Josep Solà, president d’ACPRI i de Núria Fusté i Jenn Casado, equip de Protocol i Relacions Públiques de l’Ajuntament de Mataró.

Explicació sobre el protocol a Mataró: regals protocol·laris, casaments civils, tipus d’actes que es fan al Saló de Sessions, balcons, signatura llibre d’honor, Reglament d’Honors i distincions, Les Santes …

12.00 h Visita a l’Espai Mataró Connecta

Diego Belmonte, cap de servei de l’Espai Mataró Connecta, ens explicarà el nou model d’atenció ciutadana. Temps per compartir experiències, fer preguntes i debatre.

13.30 h Visita al Cafè Nou

Visita a la sala Teatre del Cafè Nou ubicada a la primera planta, acompanyats per la Marta Cabot del Servei de Cultura.

14.00 – Dinar al Restaurant Bar del Cafè Nou – Menú 16, 50€

S’atorgarà certificat d’assistència.

Places cobertes.

Pàrquings més propers: plaça de Santa Anna, 395 / plaça de les Tereses, s/n

Esperem veure-us a tots a Mataró!

UOC-Con 2024
2024-06-12 17:00 - 19:00
Setena edició del congrés de ciberseguretat de la UOC: “Desafiaments de l’era digital: privadesa i exposició de dades” presencialment a l’Edifici U (C/Perú, 52 08018 Barcelona) del campus de la UOC.

Per veure més informació, podeu accedir aquí (únicament si ets soci de l’ACPRI).

Trobada d’estiu a Barcelona
2024-07-12 17:30 - 19:00
El 12 de juliol tindrà lloc la Trobada d’estiu al Museu d’Art Prohibit de Barcelona a les 17:30h.

El grup per fer la visita al museu és de màxim 25 persones. Així que… si tens ganes de passar una bona estona, ja saps, les entrades volen!

A més, comptem amb un guia per explorar més profundament el museu i poder ampliar la informació sobre el context de les obres.

I, per acabar, els que vulguin podem decidir algun lloc per prendre alguna cosa.

Requisits per la Trobada d’estiu:

Preu per als socis de l’ACPRI: 10€/persona

Preu per als no socis de l’ACPRI: 15€/persona

Per inscriure’s a la Trobada d’estiu feu clic aquí.

El pagament es fa via transferència al següent número de compte: [REDACTED]

*Places prioritàries a socis. Accés acompanyant a preu no soci.

En cas de portar acompanyant, s’haurà de realitzar els pagaments de manera conjunta (entrada soci de l’ACPRI + entrada acompanyant)

Reserva't la data! Assemblea extraordinària
2024-07-17 18:00 - 19:00
Reserva’t la data per assistir de manera telemàtica a l’Assemblea extraordinària el dia 17 de juliol a les 18:00 hores, on es durà a terme l’aprovació de la modificació dels Estatuts.

És exclusiu per a socis de l’ACPRI.

Per inscriure’t fes clic aquí

Finestres Acadèmiques – Vins, Vinhos, Wines
2024-07-20 16:00 - 18:00
L’Acadèmia Internacional de Cerimonial i Protocol (AICP) celebrarà una nova finestra acadèmica oberta al públic el dia 20 de juliol a les 16 hores.

Durant aquesta jornada en línia, participaran diferents experts de la material de diferents llocs del món.

Per a accedir a la jornada fes clic aquí.

Ajornat - Visita Palau de la Generalitat
2024-09-19 19:00 - 20:30
Després de les vacances, és moment de retrobar-nos i gaudir d’una activitat de l’ACPRI!

Els socis de l’ACPRI podrem gaudir d’una visita guiada al Palau de la Generalitat a càrrec de l’Anna Teixidó Audet, cap del gabinet de Relacions Externes i Protocol.

Degut a causes externes, la visita s’ha hagut d’ajornar.

Us informarem de la nova data el més aviat possible.

Congrés Internacional de la UNED: El Protocol Contemporani
2024-09-25 00:00 - 2024-09-27 23:59
La UNED acollirà el IX Congrés Internacional de Protocol els dies 25, 26 i 27 de setembre de 2024 a Madrid.

L’esdeveniment es farà en format presencial i en línia, amb sessions matinals i vespertines. Aquest congrés oferirà tant transmissions en directe com en diferit. Els participants podran assistir a diverses ponències i activitats centrades en les últimes innovacions i investigacions en l’àmbit del protocol.

Per visualitzar el programa feu click aquí.

En cas de voler assistir caldrà que demaneu el certificat d’associat a soci@acpri.cat indicant el codi CONCIEPC24.

Xerrada amb l'Andreu Sagarra
2024-09-26 18:30 - 20:00
A l’ACPRI treballem perquè els professionals del Protocol i les Relacions Institucionals estigueu al dia de les últimes tendències del sector. Per això, el nostre pròxim convidat és l’Andreu Sagarra, amb el qual gaudirem d’una xerrada en línia sobre l’organització de fires, especialment el Mobile World Congress.

El Sr. Andreu Sagarra està especialitzat en la Publicitat, les Relacions Públiques i el Protocol. Actualment, treballa com a Director de Relacions Institucionals, Protocol i Gabinet de Presidència a Fira Barcelona.

La xerrada se celebrarà el 26 de setembre de 2024, a les 18:30h a través del zoom de ACPRI. Una vegada inscrits, us farem arribar l’enllaç dies abans de la xerrada.

Podeu accedir a a l’inscripció fent clic aquí.

Noves tendències en càtering per a esdeveniments
2024-10-03 17:00 - 19:00
El dia 3 d’octubre a les 17:00h, tindrà lloc un seminari virtual dirigit per Javier Tenorio, CEO de Hanami Weddings, expert en protocol social i professor de la EIP (Escola Internacional de Protocol) de Madrid.

Es parlarà sobre les noves tendències en càtering i les noves formes que ha adoptat després de la pandemia mundial del Covid-19.

Per inscriure’s feu clic aquí

Nit de l'ACPRI 2024
2024-10-18 20:00 - 23:59
Ja sabeu que la Nit de l’ACPRI és la vetllada més important de l’any per a l’Associació, ja que és el moment en el qual ens reunim tots els companys i companyes de professió, i fem el lliurament dels Premis Nacionals de Protocol i Relacions Institucionals.

D’una banda, els associats de l’ACPRI han triat a Joaquim Romañach Planella com a guanyador del Premi ACPRI 2024 per la seva trajectòria professional a l’Ajuntament de Barcelona, sent un professional proper, eficaç, incansable i discret. Mai ha posat la seva persona per davant, i fuig del protagonisme per fer protagonista la nostra professió.

D’altra banda, el Premi ACPRI a l’Entitat Pública/Privada ha sigut pels Amics de les Flors de Girona, per organitzar el Temps de Flors, un festival dedicat a engalanar els patis i jardins de Girona amb la complicitat d’empreses, entitats, fundacions i voluntaris de la ciutat, fet que el converteix en un esdeveniment internacional de la primavera.

La NIT tindrà lloc a El Modern, Centre Audiovisual i Digital a Girona, on es lliuraran els Premis ACPRI al nou cinema Truffaut, eldivendres 18 d’octubre a les 20:00h.

Per poder assistir a la NIT ACPRI 2024 és imprescindible que us inscriviu i feu el pagament abans del 16 d’octubre.

Les places són limitades, no et quedis sense la teva! Els preus són:– 35€ per a socis– 40€ per a acompanyants– 60€ per a no socis

A més, per tots aquells que vulgueu quedar-vos a Girona tenim packs especials preparats:

– Estància a l’Hotel Ciutat de Girona, al centre. Disponibles 5 habitacions dobles, a 107€ cadascuna. La reserva estarà disponible fins l’1 octubre. Per fer la reserva truqueu al telèfon 972483038 (Ruben Salguero) i demaneu una habitació a nom d’ACPRI.

– Estància a l’Hotel Carlemany Girona. Reserva d’habitacions amb un 15% de decompte posant el Codi Promocional: ACPRI

També s’està treballant per realitzar una activitat el dissabte al matí.

Ens veiem a Girona!

Finestres Acadèmiques: Les cerimònies d'entrega de Cartes Credencials
2024-11-09 15:30 - 16:30
Aquest 9 de novembre a les 15:30 hores, uneix-te a la segona part d’aquest cicle de l’Acadèmia Internacional de Cerimonial i Protocol! 👏🏻

🌎 Descobrirem el significat de les Cartes Credencials de la mà de diplomàtics d’Espanya, Mèxic, Hondures, Panamà, el Perú i l’Equador, que compartiran la seva experiència sobre aquest acte clau en les relacions internacionals.

Segueix-lo en directe a YouTube: @aicpoficial

Per a més informació, fes clic aquí.

III Congrés de Protocol i Esdeveniments
2024-11-15 00:00 - 2024-11-16 23:59
Els pròxims dies 15 i 16 de novembre de 2024 tindrà lloc el III Congrés de Protocol i Esdeveniments a Madrid, organitzat per l’Observatori Professional de Protocol i Esdeveniments.

El Congrés tindrà lloc a la Universitat Camilo José Cela i promet ser un punt de trobada essencial per a tots aquells interessats en el futur del protocol i els esdeveniments.

En cas de voler assistir caldrà que demaneu el certificat d’associat a soci@acpri.cat indicant el codi CONOPPE24.

Trobada de Nadal a l'ACPRI
2024-12-12 20:00 - 23:00
Celebrem el Nadal amb teatre i bona companyia! 🎭✨

El proper 12 de desembre ens trobarem al Teatre Gaudí de Barcelona per a viure una nit especial amb la comèdia “El Tigre”, una obra carregada d’emoció i energia. La funció començarà a les 20:00h.

Si ets soci de l’ACPRI, gaudiràs d’un preu especial amb un descompte del 50%: l’entrada et costarà només 12€. Per als no socis, el preu serà de 18€.

Després de l’obra, ens reunirem per a sopar i brindar pel Nadal en bona companyia. No perdis l’oportunitat de gaudir d’una vetllada única amb els teus companys de professió!

Per inscriure’t fes clic aquí.

Finestres Acadèmiques: La investidura del president dels EUA
2025-02-15 15:30 - 17:00
L’Acadèmia Internacional de Cerimonial i Protocol presenta una nova sessió de Finestres Acadèmiques, un espai dedicat a l’anàlisi d’esdeveniments institucionals de rellevància mundial. En aquesta ocasió, el tema central serà la cerimònia d’investidura del president dels Estats Units d’Amèrica.

L’esdeveniment comptarà amb la participació de l’Acadèmica Gilda Fleury Meirelles (Brasil) i l’Acadèmica Marina Fernández (Espanya), qui aportaran la seva experiència en protocol i cerimonial per desglossar els aspectes més destacats d’aquest acte solemne. A més, la sessió comptarà amb la presència de l’ACPRI, reforçant així la seva implicació en l’àmbit internacional del cerimonial.

La sessió tindrà lloc el pròxim dissabte 15 de febrer de 2025 a les 15:30 i serà transmesa en directe a través de YouTube Live al canal “aicpoficial”.

Amb aquesta iniciativa, l’Acadèmia reafirma el seu compromís amb la difusió del coneixement sobre protocol i cerimonial en l’àmbit internacional.

Assemblea Ordinària i Extraordinària
2025-02-22 00:00 - 23:59
Benvolgut soci / benvolguda sòcia,D’acord amb els Estatuts, em complau convocar-te a l’Assemblea General Ordinària de l’Associació Catalana de Protocol i Relacions Institucionals que se celebrarà el dissabte 22 de febrer de 2025, a 2/4 d’11 del matí, a l’Ajuntament de Sant Sadurní d’Anoia amb l’ordre del dia següent:1.- Aprovació, si s’escau, de les actes de l’Assemblea Ordinària del 24 de febrer de 2024 i les extraordinàries fetes el dia 22 de febrer de 2024 i 17 de juliol de 2024.2.- Informe de la Presidència de les activitats dutes a terme des de la darrera Assemblea fins a la data.3.- Estat de comptes: resum de l’exercici 2024.4.- Torn obert de paraules.

CONVOCATÒRIA ORDINÀRIA

D’acord amb els Estatuts, em complau convocar-te a l’Assemblea General Extraordinària de l’Associació Catalana de Protocol i Relacions Institucionals que se celebrarà el dissabte 22 de febrer d’enguany, a 1/4 de 12 del migdia, a l’Ajuntament de Sant Sadurní d’Anoia, amb l’ordre del dia següent:

1.- Presentació de la nova Junta de Govern

2.- Presentació de les accions de govern previstes per al mandat 2025-2030

3.- Aprovació del pressupost per a l’exercici 2025

4.- Paraules de cloenda per part del nou president

CONVOCATÒRIA EXTRAORDINÀRIA

En cas de no poder participar i voler delegar el vostre vot en qualsevol altra persona associada de l’ACPRI, cal que ompliu aquest formulari i el feu arribar al correu secretaria@acpri.cat

DELEGACIÓ DE VOT

ACTA ASSEMBLEA GENERAL ORDINÀRIA

ACTA ASSEMBLEA GENERAL EXTRAORDINÀRIA

ACTA ASSEMBLEA GENERAL EXTRAORDINÀRIA JULIOL 2024

L’objectiu de presentar aquests documents és que els socis estigueu al corrent de la situació. És una visió completa de tot el que s’ha fet, ja que a l’Assemblea només es presentarà un resum. Compartim aquesta informació per mantenir la transparència i perquè els socis tingueu accés a tot el que s’ha fet durant el 2024.

Tots aquells que tingueu preguntes no dubteu en fer-nos-les arribar el més aviat possible a tresoreria@acpri.cat per a poder-les escalar a la secretaria que gestiona els comptes de l’ACPRI.

ESTAT DE COMPTES

Assemblea Electoral
2025-02-22 00:00 - 23:59
Benvolguts socis i benvolgudes sòcies,

Tal com ja es va anunciar a l’Assemblea General Ordinària de l’ACPRI el passat 24 de febrer a Reus, el proper 2025 finalitza el mandat de l’actual Junta de Govern que va prendre possessió el 8 de febrer de 2021.

Per tant, i en funció de les atribucions que em confereix l’article 29 dels Estatuts aprovats a l’Assemblea del 17 de juliol de 2024, convoco Assemblea General Extraordinària de l’Associació Catalana de Protocol i Relacions Institucionals el dissabte 22 de febrer de 2025, a les 11 del matí, a l’Ajuntament de Sant Sadurní d’Anoia , a fi i efecte d’efectuar l’elecció de la nova Junta de Govern, d’acord amb les Normes de Procediment Electoral aprovades a la reunió del 18 de desembre de 2024.

ORDRE DEL DIA

1.- Constitució de la Mesa Electoral

2.- Votacions i escrutini

3.- Proclamació de la nova Junta de Govern

4.- Constitució de la nova Junta de Govern

D’acord amb el punt 4t. de les Normes de Procediment Electoral, la Junta Electoral quedarà constituïda en els primers sis dies naturals a partir d’aquesta convocatòria, essent la secretaria de la mesa qui ho és de la de la Junta de Govern, Lourdes Brull Abajo.

NORMES DE PROCEDIMENT ELECTORAL

CALENDARI ELECTORAL

CENS ELECTORAL

CERTIFICAT CONSTITUCIÓ JUNTA ELECTORAL

CANDIDATURA ACPRI 2025

CERTIFICAT ÚNICA CANDIDATURA

📌 Inscripcions

Atenció: Cal inscriure’s abans del divendres 14 de febrer de 2025.

Per inscriure’s, feu clic aquí

Jornada Assemblea Electoral
2025-02-22 00:00 - 23:59
Us informem que l’Assemblea Electoral tindrà lloc el dissabte 22 de febrer de 2025, amb el següent programa:

📍 Ubicació: Ajuntament de Sant Sadurní d’Anoia

Programa de la jornada

10:00 h – Arribada a l’Ajuntament

10:30 h – Inici de les 3 assemblees

12:00 h – Finalització de les assemblees

12:30 h – Inici de la visita al Centre d’Interpretació del Cava

14:00 h – Dinar a Cal Joan Marina

📌 Inscripcions

Atenció: Cal inscriure’s abans del divendres 14 de febrer de 2025.

Per inscriure’s, feu clic aquí

Finestres Acadèmiques: Vexil·lologia i Heràldica: estudi de Banderes i Escuts
2025-03-15 15:30 - 17:00
Explorem la història, el simbolisme i el significat darrere dels emblemes que representen nacions, famílies i organitzacions amb la participació de Diego Zala.

📅 15 de març a les 15:30h📍 En directe a YouTube a través de aicpoficial

Fes clic aquí per accedir al canal de Youtube!

Descompte exclusiu: La màgia de les paraules d’Eva-Maria Sans Blas
2025-03-20 20:30 - 22:00
Els socis i sòcies de l’ACPRI poden gaudir d’un descompte exclusiu per assistir a l’espectacle La màgia de les paraules d’Eva-Maria Sans Blas, que tindrà lloc el pròxim 20 de març a les 20:30h a La Casa dels Contes (Barcelona).

La màgia de les paraules és un monòleg poètic on Eva-Maria Sans Blas, autora i intèrpret, desplega un repertori emocional sobre l’amor, l’amistat, la resiliència, els viatges i més temes universals a través dels seus poemes en català. L’espectacle és un homenatge a les nostres avantpassades, les dones, mares i àvies, així com als poetes que han marcat la seva trajectòria. Aquesta versió renovada i ampliada ja va ser presentada amb èxit al Centre Cívic Casa Golferichs el 2021.

🔖 Preu especial per a socis i sòcies de l’ACPRI: 10 €📅 Dia: 20 de març (dijous)🕣 Hora: 20:30h📍 Lloc: La Casa dels Contes (c/ Ramon i Cajal, 35; Gràcia)🎟️ Reserva d’entrades: info@casadelscontes.com📲 Pagament i recollida d’entrades: El mateix dia de la funció, 15 minuts abans, presentant el correu electrònic de reserva (imprès o al mòbil).

Una oportunitat única per gaudir d’un espectacle íntim i emocionant amb un descompte especial per a socis i sòcies de l’ACPRI!

Primera fase PREMIS ACPRI 2025
2025-03-21 00:00 - 2025-04-30 23:59
L’Associació Catalana de Protocol i Relacions Institucionals crea els PREMIS ACPRI amb l’objectiu de reconèixer els mèrits d’aquelles persones i institucions que, des de diferents àmbits de la societat treballen en l’organització d’actes i contribueixen a prestigiar al més alt nivell la ciència del protocol i les relacions institucionals.

En aquesta primera fase, qualsevol professional vinculat amb el protocol i les relacions institucionals podrà proposar totes les candidatures que cregui adequades a les dues categories de Premis ACPRI. No és requisit ser soci de l’ACPRI per poder participar en aquesta fase. Les propostes es poden fer per a les categories que es desitgi, no cal que es facin propostes per a les dues categories. El número de candidatures a presentar no està limitat.

No s’acceptarà cap candidatura que sigui:– Membre de la Junta de Govern de l’ACPRI– Un polític/a en actiu– Hagi guanyat alguna edició anterior del Premi ACPRI– Ningú es pot proposar ni votar a ell mateix

La primera fase finalitza el 30 d’abril.

BASES PREMIS ACPRI 2025

CONVOCATÒRIA PRIMERA FASE PREMIS 2025

Conferència sobre protocol amb José Luis Angoy i Javier Carnicer
2025-04-12 16:00 - 17:00
Aquest dissabte, 12 d’abril, tenim una cita imprescindible amb el món del protocol i els textos bíblics de la mà de dos grans professionals: José Luis Angoy i Javier Carnicer.

Amb una trajectòria reconeguda i una gran capacitat comunicativa, ens oferiran una conferència amena, enriquidora i plena de coneixements que captivarà tant als amants del protocol com a qualsevol persona interessada en la comunicació institucional.

Podreu seguir-la en directe a través del canal de YouTube

No us ho perdeu!

Segona fase PREMIS ACPRI 2025
2025-05-15 00:00 - 2025-06-10 23:59
Comença la segona fase dels Premis ACPRI 2025 on els socis i les sòcies escollirem les candidatures finalistes de les dues categories que passaran a la tercera i última fase.

Aquesta etapa acabarà el dia 10 de juny.

Volem agrair a tothom, persones sòcies i no sòcies, que hagueu participat en la primera fase. Hem rebut propostes molt interessants!

Fase restringida només a les persones associades a l’ACPRI.

Votació 2a Fase PREMIS ACPRI 2025
